
RAPORT DE SPECIALITATE
privind modificarea HCL nr.340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani"

.Prin  HCL nr.340/20.08.2020 se aprobă închirierea spațiilor cu altă destinație decât aceea de locuință situate în Zona de vest, prin licitație public cu strigare, pe o perioadă de 3 ani.
Spațiile care au fost aprobate pentru a fi scoase la licitație sunt:
- bd. General Dragalina nr. 18, parter si subsol, în suprafață de 130,6  mp
- Aleea Inului nr. 2, cabinet medical nr.4, în suprafață de 16,54  mp
- splaiul Tudor Vladimirescu nr. 24, ap.3 SAD, în suprafață de 69,69  mp
- splaiul Tudor Vladimirescu nr.24, ap.6, în suprafață de 50,34 mp
- str. Treboniu Laurean nr.1, SAD, subsol, în suprafață de 180 mp
- str. Gheorghe Lazăr nr.33, SAD, parter, în suprafață de 44 mp
	Pentru spațiul din Timișoara, Aleea Inului nr.2, cabinet medical nr.4, se constată o eroare materială la suprafața cabinetului medical, în sensul că suprafața evaluată a fost cea de 16,54 mp, neluându-se în considerare suprafețele folosite în comun : sala de așteptare, cabinetul pentru tratament, toaletă, holuri. Astfel că prin adresa cu nr. CT2017-5964/02.11.2020, se solicită Biroului Evidență Patrimoniu, corectarea evaluării efectuate de către firma cu care Municipiul Timișoara are contract de prestări servicii încheiat, SC FIDOX SRL.
	Prin adresa cu nr. CT2017-5964/02.04.2021 Biroul Evidență Mijloace Fixe ne transmite  Raportul de evaluare corectat nr.4335/2021, astfel că suprafața care urmează a fi închiriată este de 39,19 mp, iar valoarea chiriei de piață a cabinetului nr. 4 din Timișoara, Aleea Inului nr.2, este de 5,39 euro/mp/luna. 
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind modificarea HCL nr.340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani", precum și a Anexei 1, Anexei nr.2, Anexei A si a  Anexei 4, corespunzător valorilor din noul Raport de Evaluare nr.4335/2021.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

